
Vă înaintăm, alăturat, raportul asupra proiectului de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.663/2018 privind "Majorarea generală de capital 2018" şi Rezoluţia nr.664/2018 privind "Majorarea selectivă de capital 2018", adoptate de Consiliul Guvernatorilor Băncii Internaţionale pentru Reconstrucţie şi Dezvoltare la 1 octombrie 2018 , trimis spre dezbatere în fond cu adresa nr. PLx 643/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE,

Sorin LAZĂR
Parlamentul  României

[image: image2.png]FOMANIA




	Comisia pentru buget,

finanţe şi bănci
	
	Bucureşti,  18.12.2019    

Nr. 4c-2/  998
PLx 643/2019


RAPORT 
asupra proiectului de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.663/2018 privind "Majorarea generală de capital 2018" şi Rezoluţia nr.664/2018 privind "Majorarea selectivă de capital 2018", adoptate de Consiliul Guvernatorilor Băncii Internaţionale pentru Reconstrucţie şi Dezvoltare la 1 octombrie 2018
În conformitate cu prevederile art. 94 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci a fost sesizată, spre dezbatere în fond, cu proiectul de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.663/2018 privind "Majorarea generală de capital 2018" şi Rezoluţia nr.664/2018 privind "Majorarea selectivă de capital 2018", adoptate de Consiliul Guvernatorilor Băncii Internaţionale pentru Reconstrucţie şi Dezvoltare la 1 octombrie 2018.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege, în şedinţa din 2 decembrie 2019.
Obiectul de reglementare al proiectului de lege îl reprezintă majorarea capitalului autorizat deţinut de România la Banca Internaţională pentru Reconstrucţie şi Dezvoltare, potrivit Rezoluţiei nr. 663/2018 privind „Majorarea generală de capital 2018ˮ, respectiv cu Rezoluţia nr. 664/2018 privind „Majorarea selectivă de capital 2018ˮ, adoptate de Consiliul Guvernatorilor BIRD. Plata acţiunilor subscrise se va face anual de la bugetul de stat, prin bugetul Ministerului Finanţelor Publice. 
Consiliul Legislativ a avizat favorabil proiectul de lege. 
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 17 decembrie 2019.
La lucrările comisiei și-au înregistrat prezența 26 de deputați din totalul de 27 de membri ai comisiei.
La dezbaterea acestui proiect de lege au participat în calitate de invitaţi, reprezentanţi ai Ministerului Finanţelor Publice.
În urma examinării proiectului de lege şi a opiniilor exprimare, deputații prezenți la lucrări, au hotărât cu unanimitate de voturi, să propună plenului Camerei Deputaţilor spre dezbatere şi adoptare proiectul de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.663/2018 privind "Majorarea generală de capital 2018" şi Rezoluţia nr.664/2018 privind "Majorarea selectivă de capital 2018", adoptate de Consiliul Guvernatorilor Băncii Internaţionale pentru Reconstrucţie şi Dezvoltare la 1 octombrie 2018, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

